cyanic-selkie/wikianc huggingface dataset:
Slaget ved Plataiai
Etterspill
En bronsesøyle i form av sammentvinnede slanger ble laget av de persiske våpnene som ble tatt i plyndringen av den persiske leiren, smeltet ned og ble gitt til orakelet i Delfi som minne om alle greske bystater som deltok i slaget. Deler av den eksisterer fortsatt i hippodromen i dagens Istanbul hvor den ble fraktet til av Konstantin den store under grunnleggelsen av byen. Den lister opp alle bystatene som deltok i slaget og bekrefter Herodots beretning, men ikke hans antall. Grekerne tok også Mardonios' penger som skulle brukes til lønn og andre skatter. Det ble nedtegnet at grekerne var mektig imponert over rikdommene i den persiske leiren. De lurte på hvorfor perserne som var så rike, ønsket å erobre deres relativt fattige halvøy.
Et annet viktig etterspill som varte i lang tid var at det persiske riket etter perserkrigene begynte å rekruttere og stole på greske leiesoldater. Til slutt, særlig etter marsjen til de 10 000, ble deres overlegne kampevne demonstrert på grunn av deres beskyttelse og måten de kjempet. Dette la grunnlaget for Aleksander den stores erobringer.
VM i friidrett 2009 – 50 kilometer kappgang menn
Øvelsen 50 kilometer kappgang herrer ved VM i friidrett 2009 ble avholdt i sentrum av byen Berlin den 21. august.
Trond Nymark og Erik Tysse representerte Norge. Nymark ble verdensmester , mens Tysse brøt konkurransen. Nymark fikk opprinnelig sølvmedaljen, men i slutten av mai 2016 ble den tidligere verdensmesteren diskvalifisert.
Nubiske pyramider
Nubiske pyramider er pyramider som ble bygget av herskerne av Kusj (sentrert rundt Napata og Meroë). Før kusjittene bygde disse pyramidene (som befinner seg i dagens Sudan), hadde det ikke vært pyramidebygging i det gamle Egypt og Nildalen i mer enn 500 år.
Historie
Området av Nildalen som er kjent som Nubia, og som ligger innenfor dagens Sudan, var hjemmet til tre kusjittiske kongedømmer. Det første hadde sin hovedstad i Kerma fra (2600-1520 f.Kr.). Det andre var sentrert rundt Napata fra (1000-300 f.Kr.). Det siste kongeriket var sentrert rundt Meroë (300 BC-AD 300).
Omtrent 220 pyramidet ble bygget på tre steder i Nubia over en periode på et par hundre år for å tjene som graver for konger og dronninger av Napata og Meroë. Den første av disse ble bygd på stedet av el-Kurru, inkludert gravene til kong Kashta og hans sønn Piye (Piankhi), sammen med Piyes etterfølgere Shabaka, Shabataka, og Tanwetamani. Fjorten pyramidet ble bygget for deres dronninger. Senere pyramider i Napata ble bygget ved Nuri, på vestbredden av Nilen i Øvre Nubia. På denne gravplassen ble 21 konger og 52 dronninger begravet.
Den mest omfattende området med nubiske pyramider er i Meroë, som ligger mellom den femte og sjette katarakt av Nilen, ca. 100 km nord for Khartoum. Under den meroittiske perioden ble over 40 dronninger og konger gravlagt der.
Liste over stoppesteder på jernbanen i Akershus
Liste over stoppesteder på jernbanen i Akershus. Dette er en liste over alle stoppesteder på jernbanen i Akershus som er ibruk idag. Hvilken kommune de ligger i og på hvilken banestrekning de ligger. På stasjoner som opperers av flere baner står de forskjellige banene oppført under merknader.
Prionotoma
Utseende
Middelsstore til store (30-55 millimeter), lyst rødbrune trebukker, forkroppen vanlivis mørkere. Antennene er ganske tynne. Pronotum er forholdsvis stort og bredt, med en kraftig skulpturert, litt fløyelsaktig overflate, i den fremre delen med et par dype, mer eller mindre trekantede groper. Dekkvingene er kraftig punkterte og har tre lave lengderibber.
Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.
Utbredelse
Slekten lever i Afrika.
Bryan «Brain» Mantia
Bryan «Brain» Mantia (født 4. februar 1963 i Cupertino, California) er en amerikansk trommeslager. I oktober 2000 tok han over som trommeslager for Guns N' Roses etter Josh Freese, som forlot bandet mars samme år.
Han har en datter ved navn Kei, født 4. juli 2006.
Aegognathus soulai
Utseende
En nokså liten til middelsstor (ca. 24 millimeter), matt brunoransje og svart hjortebiller. Hannen har sterkt forstørrede kjever som er krumme med en bred, skrått oppoverrettet tann på innersiden, slik at de blir gevirlignende. Kjevene er svarte, hode og pronotum brunoransje med svarte tegninger, dekkvingene hovedsakelig svarte, sømmen og et par brede, opphøyde lengderibber er brunoransje. Hodet er rektangulært, mye bredere enn langt, foran bredt og grunt, U-formet innbuktet. Pronotum er avrundet firkantet, innsnevret ved roten. Dekkvingene er nokså sterkt punkterte og fint hårete. Beina er svarte. Hunnen ligner hannen, men uten de forstørrede hodet og kjevene, oversiden blankere og mer tydelig punktert.
Utbredelse
Arten lever i Peru.
Kaare Knudsen
Kaare Knudsen (født 17. april 1895 i Skien, død 14. november 1973) var en norsk skuespiller.
Knudsen filmdebuterte i 1917 i Peter Lykke-Seests stumfilm Unge hjerter, der han spilte rollen som løytnant Wang. Debuten ble etterfulgt av En vinternat (1917), Syv dager for Elisabeth (1927), Den store barnedåpen (1931) og Den farlige leken (1942). Knudsen var også aktiv som teaterskuespiller ved Det Nye Teater 1931–1942.
Juscelino Kubitschek
Juscelino Kubitschek de Oliveira (født i Diamantina, 12. september 1902, død 22. august 1976 i Resende) var en brasiliansk lege, militær og politiker. Han var også kjent som «JK» og var ordfører av Belo Horizonte, guvernør av Minas Gerais og president av Brasil i årene 1956 til 1961. Han var den første presidenten i Brasil som ble født på 1900-tallet. Kubitschek var også den siste mineiro (person fra Minas Gerais) som ble valgt direkte inn som brasiliansk president.
Han var ansvarlig for konstruksjonen av den nye føderale hovedstaden, Brasília, noe som allerede hadde vært planlagt i tre foregående brasilianske grunnlover. En flytting av hovedstaden skulle sørge for en bedre utvikling av innlandet og samle hele landet. I hele hans regjeringstid hadde Brasil en periode med økonomisk utvikling og stabil politikk.
Spintheria
Spintheria er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
Middelsstore, avlange, blankt mørkbrune til svarte trebukker. Antenner og bein er rødlige eller gulbrune. Oversiden er glatt og sparsomt punktert, ganske blank. Antennene er lengre enn kroppen, i alle fall hos hannene. Pronotum er nærmest kjegleformet, uten pigger eller knøler. Dekkvingene er jevnt tilsmalnende bakover og hver dekkvinge ender i to pigger. Dekkvingene har tverrbånd av lyse skjell.
Utbredelse
Arten er utbredt på Ny-Caledonia.
Systematisk inndeling
Slektslisten følger.
Eksterne lenker
Spintheria gratiosa
Giulio Zeppieri
Han har deltatt i hovedtablået i Grand Slam-sammenheng ved én anledning.
Alfred Braunschweiger
Alfred Braunschweiger (født 16. oktober 1883, død 29. juni 1952) var en tysk sportsutøver som deltok i de olympiske leker 1904 i St. Louis i Missouri i USA.
Braunschweiger vant en bronsemedalje i stuping under OL 1904 i St. Louis. Han kom på tredjeplass bak George Sheldon fra USA og sin landsmann Georg Hoffmann.
Lydia Koidula
Lydia Emilie Florentine Jannsen (født i Vana-Vändra i den russiske provinsen Livland, død  i Kronstadt i Russland) var en estisk forfatter kjent under navnet Lydia Koidula, som betyr 'Lydia av demringen'. Hun er også kalt «Koidulaulik», 'demringssanger'. Koidula var del av den estiske nasjonale oppvåkningen, og er regnet som opphavskvinnen til estisk teater. Hun tilhørte nasjonalromantikken, og skrev blant annet fire skuespill, flere prosatekster, barnesanger og over 300 dikt. Lydia Koidula har en viktig plass i estlands historie, og har som eneste kvinne fått portrettet sitt på en estisk pengeseddel, og på estiske frimerker.
Liv
Lydia Jannsen ble født i Vana-Vändra i den daværende russiske provinsen Livland som datter av journalisten og dikteren Johann Voldemar Jannsen. I 1850 flyttet familien inn til byen Pärnu der faren grunnla den første estiskspråklige lokalavisen Postimees. Etter å ha gått ut fra Pärnu saksa kõrgema tütarlastekooli (Pärnu tyske høyere jenteskole), hjalp hun sin far i hans avisarbeide.
Familien Jannsen slo seg ned i universitetsbyen Tartu i 1864. Trass i at nasjonalisme var motarbeidet i Tsar-Russland fikk J.V. Jannsen løyve til å drive en landsdekkende avis på estisk, også denne med navnet Postimees. Lydia skrev også i denne avisen og gav ut egne arbeider som del av den nye estiske litterære bevegelsen. Hun fikk tilnavnet Koidula av Carl Robert Jakobson da han gav ut noen av verkene hennes i en ABC-bok.
I 1873 giftet Lydia seg med militærlegen Eduard Michelson og flyttet til Kronstadt, hovedkvarteret til den russiske hæren nær St. Petersburg. Trass i årlige sommerferier til Estland lengtet Lydia alltid etter hjemlandet i de tretten årene hun ble boende der. Familien Michelsen fikk tre barn.
Gamle Ylja kraftverk
Gamle Ylja kraftverk var et vannkraftverk i Vang kommune i Innlandet.
Lydia Koidula
Liv
Paret reiste rundt i Europa i 1876-78 og besøkte Breslau, Strasbourg og Wien.
Lydia Koidula døde i 1886 av brystkreft etter et langt sykeleie. Hun ble gravlagt i Kronstadt, men i 1946 ble levningene hennes flyttet til Tallinn.
Gamle Ylja kraftverk
Det første kraftverket i Ylja stod ferdig i 1941. Det var et elvekraftverk med 250 meters fallhøyde, beliggende der elven Ylja renner ut i Begna.
USS «John Paul Jones» (DDG-53)
USS «John Paul Jones» (DDG-53) er en destroyer i Arleigh Burke-klassen med hjemmehavn i San Diego i California. Skipet, som er oppkalt etter kaptein John Paul Jones, tilhører Stillehavsflåten i den amerikanske marinen.
Lydia Koidula
Verk
Koidula er regnet som grunnleggeren av estisk teater gjennom Vanemuine Selts, et dramaselskap familien Jannsen grunnla i Tartu i 1865. Koidula oversatte og tilpasset først Der Vetter aus Bremen av Theodor Körner, som hun satte opp og regisserte som Saaremaa Onupoeg ('Søskenbarnet fra Saaremaa') før hun skrev det første helt estiske teaterstykket Säärane mulk i 1872.
Gamle Ylja kraftverk
Utbygger var Vang kommunale el.verk. Installert effekt var 700 kW.
Lydia Koidula
Verk
I 1866 og 1867 gav Koidula ut to diktsamlinger, Vaino-lilled og det som er regnet som hennes viktigste, Emmajöe öpik ('Nattergalen fra Emajõgi'). Lydia Koidula var sterkt påvirket av tysk litteratur, og oversatte, som faren og andre samtidige estiske forfattere, tysk prosa, dikt og dramatikk. Hun fulgte stort sett den vesteuropeiske stilen med enderim til forskjell fra stilen til forgjengeren Kreutzwald, som prøvde å etterligne gamle estiske folketradisjoner. Dette gjorde diktingen hennes lettere tilgjengelig for den jevne leseren, og gjorde henne til en populær dikter. Koidula viste at estisk, trass i uenighet om rettskriving og omdømmet som et uutdannet bondespråk, kunne brukes til virkelig litteratur.
Gamle Ylja kraftverk
Da nye Ylja kraftverk stod ferdig i 1973 ble den gamle kraftstasjonen nedlagt.
Bygningen er tømt for teknisk utstyr. Den har vært i ombygd og brukt til fiskeoppdrett. Men senere blitt forlatt uten vedlikehold.
Kilder
????FBR: I 1942 stod kraftverket ved Yljas utløp i Begna ferdig.
Lydia Koidula
Verk
Det siste diktet Koidula skrev var «Enne surma- Eestimaale!» ('Før døden, til Estland!').
Gamle Ylja kraftverk
Kilder
1942	1973 Vang komm. el.verk	1941 	253 meter. 644 kW Bilde viser 1940 Vang kommune gjennom 150 år: 					1941 Langs Begna : Foreningen til Bægnavassdragets regulering 75 år : 1908-1983		1941, 700 kW
Lydia Koidula
Minne
Da Estland ble selvstendig i 1991 ble bildet til Koidula trykket på 100-kroon-seddelen og på frimerke.
Hun er minnet med en statue og en park i Pärnu. I byen ligger og et museum tilegnet Koidula og faren J.V. Jannsen.
Bibliografi
Utgitt etter hennes død:
Screen Actors Guild
Screen Actors Guild (SAG) er en amerikansk fagforening som representerer over 200.000 film- og fjernsynsskuespillere og statister verdenen over. Ifølge SAG ønsker fagforeningen å forhandle om håndheving kollektive enigheter som er blitt grunnlagt for å sørge for at medlemmene arbeider under rimelige forhold, herunder eventuelle erstatninger, krav og lignende; sørge for erstatning til utnyttede medlemmer, og yde bekyttelse mot uautorisert bruk av disse opptagelser; å oppretholde og utvide arbeidsmuligheter for dets medlemmer.
SAG ble grunnlagt i 1933 i et forsøk på å nedkjempe utnyttelse av skuespillere i Hollywood, som var blitt tvunget til å underskrive årelange kontrakter med store filmselskaper, som ikke inkluderte restriksjoner angående arbeidstimer eller minstehvileperiode. Disse kontraktene gjorde det lovlig for filmselskapene å bestemme over hvordan skuespilleren skulle opptre overfor pressen og i privatlivet, og de kunne ikke, unntatt når de selv ville det, la en skuespiller gå fri av kontrakten, hvis denne selv ville dette.
Langveien ungdomsskole
Langveien ungdomsskole var en ungdomsskole i Kristiansund, Møre og Romsdal. Den eldste delen av bygningen ble oppført i 1924, og siste byggetrinn stod ferdig i 1964. Skolen ble nedlagt etter skoleåret 2004-2005, og elevene som tidligere ville gått på Langveien ungdomsskole går nå på Atlanten ungdomsskole. Skolen holdt til i nedre ende av Langveien, i Kristiansund sentrum. Elevene som gikk på Langveien ungdomsskole kom fra Kirkelandet og Innlandet.
Håkon Five
Håkon Martin Henriksen Five (1880–1944) var en norsk gårdbruker, agronom, embedsmann og venstrepolitiker. Han var landbruksminister i fire perioder, provianteringsminister 1919–1920, stortingsmann for Nord-Trøndelag 1922–1930 og 1934–1936 samt fylkesmann i Nord-Trøndelag 1927–1944. Han anses som Venstres ledende landbrukspolitiker i mellomkrigstiden, og var etter sigende Gunnar Knudsens foretrukne «kronprins». Five var nestformann i Venstre fra 1927, men utfordret aldri Johan Ludwig Mowinckels lederstilling.
Familie og utdannelse
Han ble født på slektsgården Østre Five i Kvam, 17 km nordøst for Steinkjer, som sønn av gårdbruker Henrik Johnsen Five (1854–1927) og hustru Margrete Rømo (1853–1898). Håkon Five var bror av forstmann og ordfører Arne H. Five.
Gården hadde vært i slektens eie siden midten av 1700-tallet. Faren var tidligere elev av H.K. Foosnæs, en dyktig bonde og medlem av herredsstyret i en mannsalder. Ola Five kom fra nabogården, men de to var ikke i slekt. Håkon Fives lærer i folkeskolen var Peter Følling, som beskrev ham som sin mest begavede elev i hele sin lærergjerning. Five gikk landbruksskolen på Mære og landbrukshøyskolen på Ås. I 1909 studerte han ved Eidgenössische polytechnische Schule i Zürich, og i 1910 tok han statsøkonomisk eksamen ved Det Kongelige Frederiks Universitet.
Han giftet seg første gang i 1911 med Bodil Erichsen (1889–1924), datter av grosserer Christian Erichsen og Elisabeth Zahrtmann. Som enkemann og småbarnsfar giftet han seg på nytt i 1927, da med Henriette Conradine (Henny) von der Recke Holtsmark (1891–1982), datter av tidligere landbruksminister Bernt Holtsmark og hustru Johanne Amalie Koller.
Yrkeskarriere
Five underviste ved Sem landbruksskole 1905–1914, ledet Selskapet for Norges Vels undersøkelser av driftsforhold i landbruket (med etableringen av Norges landbruksøkonomiske institutt) 1910–1917, og tok over som gårdbruker på Østre Five etter faren i 1917. I et brev til Ole Nordgaard i 1915 skrev Five at «jeg setter min fødebygd over alle andre bygder, søker dit så ofte det er mig mulig og håper å ende mine dage der som kårkall». Under den første verdenskrig var han konstituert rasjoneringsdirektør 1917–1919, og det var med dette at Fives karrière tok en avgjørende vending; i 1919 ble han statsråd.
Five var bosatt i Asker mens han jobbet i hovedstaden. I 1920, etter regjeringens avgang, ble han utnevnt til Norges landbruksattaché i Amerika, og i oktober samme år dro Five med ektefellen Bodil og deres fire barn Lisbet, Merle, Siri og Tore med DS «Bergensfjord» til New York. Five hadde egentlig tenkt å ta noen års pause fra politikken og gikk med planer om å gjennomføre landbruksstudier i Roma, men allerede året etter ble han kalt hjem til Norge for å bli statsråd på nytt. Han var tilbake som landbruksattaché i Amerika 1923–1924.
Av de mange offentlige verv som Five bekledte, kan nevnes formann i departemental komité for utarbeidelse av mønsterlister for landbrukslærlinger i 1916, medlem av Norges delegasjon til Den økonomiske verdenskonferanse i 1927 og 1933, medlem av tilsynskomiteen for Meråkerbanen og Sunnanbanen 1928–1932, landbrukssakkyndig ved Folkeforbundets ekspertkonferanser i 1930 og 1931 samt medlem av Kommunallovkomiteen av 1935.
Politisk arbeid
Five ble for alvor trukket inn i politikken idet han ble statsråd i Provianteringsdepartementet den 20. februar 1919. Han tok også over som statsråd i Landbruksdepartementet den 12. desember samme år, og ledet begge departementene frem til Gunnar Knudsens andre regjering gikk av den 20. juni 1920. Det utviklet seg raskt et nært politisk og personlig tillitsforhold mellom statsminister Gunnar Knudsen og den unge statsråden Five, ifølge historiker Leiv Mjeldheim.
Ved Otto Blehrs uventede tilbakekomst som statsminister i 1921 ble Five dradd inn i politikken igjen etter et års pause, og var statsråd i Landbruksdepartementet i hele regjeringens levetid fra 26. juli 1921 til 5. mars 1923. Five innehadde samme rolle i Johan Ludwig Mowinckels første regjering fra 25. juli 1924 til 4. mars 1926. Fives fremste mål i landbrukspolitikken var å øke den samlede matproduksjonen ved å utvide det dyrkede arealet og samtidig gjøre dette mer produktivt. For å oppnå dette, ville han støtte opp under det rasjonelt drevne og i hovedsak selvforsynte småbruket, hvor han mente at det største nydyrkingspotensialet lå. Kornordningen, som var omstridt i samtiden, måtte ordnes slik at den stimulerte til selvhjelp, mente Five. Fives politikk kom til uttrykk gjennom støtte til nydyrking, forslaget til ny jordlov av 1928 og i kornsaken (bedre vilkår for kornbøndene). I 1929 ble kornsaken delvis løst med opprettelsen av Statens kornforretning, gjennom et kompromiss som ikke var helt i tråd med hva Five hadde forespeilet.
Five var innvalgt på Stortinget fra Nord-Trøndelag 1922–1930 og 1934–1936, men var statsråd i mye av denne tiden og fikk dessuten innvilget permisjon for å tjene som fylkesmann 1927–1933. Five fikk plass i Venstres hovedstyre fra 1921, og var partiets nestformann fra 1927, og var følgelig en tungvekter i partiet. Han kom til å få en dominerende påvirkning på Venstres landbrukspolitikk i store deler av mellomkrigstiden, og i øvrig økonomisk politikk, hvor han også spilte en avgjørende rolle, tilhørte han en av de mest konsekvente tilhengerne av frihandel i tollpolitiske spørsmål. Dette kom blant annet til uttrykk i arbeidet med en ny tolltariff i 1927, der Five representerte Venstre i tollkommisjonen som utarbeidet tariffen. De andre borgerlige representantene fra Bondepartiet og til dels Høyre gikk inn for et sterkere tollvern for norske produsenter, noe Five så på med bekymring:
"«[v]i låser oss efterhånden, hvis vi fortsetter på denne vei, ute fra verdenssamkvemet, vi gjør et stadig vanskeligere for oss selv å nytte den rikdom som verden byr oss i sine råstoffer, og vi vanskeliggjør våre egne økonomiske fremskritt.»"
Etter en lengre pause fra politikken, kom Five tilbake som statsråd i Landbruksdepartementet for fjerde og siste gang, i Johan Ludwig Mowinckels tredje regjering fra 3. mars 1933 til 19. mars 1935. Denne gangen var imidlertid jordbruket rammet av en dyp krise, men Five ville ikke la kortsiktige krisevurderinger styre politikken i en annen retning, og kunne ikke tilby stort annet enn produktivitetstiltak fra statens side. Politikken hans kan med rette beskrives som forsiktig og avventende. Dette var med på å felle regjeringen, da denne politikken provoserte Bondepartiet, og ble en medvirkende årsak til kriseforliket mellom Bondepartiet og Arbeiderpartiet i 1935.
SAG
SAG kan bety:
Håkon Five
Fylkesmann i Nord-Trøndelag
Han ble utnevnt til fylkesmann i Nord-Trøndelag i 1927, og tiltrådte den 11. november samme år. Fylkeskommunen hadde etablert gjeld i 1920-årene, hvilket gjorde Fives handlingsrom som fylkesmann mindre, og i 1931 ble det innlevert konkursbegjæring mot fylket. Etter det økonomiske katastrofeåret i 1931, fikk fylket en midlertidig gjeldsordning hvor den opprinnelige gjelden ble skrevet ned med 73 %, og Fives arbeid ble etterhvert lettere. Five hadde permisjon fra embetet for å tjene som landbruksminister 1933–1935, og fylkesfullmektig Jens Eian ble konstituert som fylkesmann. Etter at den andre verdenskrig brøt ut, oppfordret fylkesmann Five kommunene til å utvise den største sparsomhet i sine budsjetter.
Five oppfordret i desember 1940 alle ordførerne i fylket å henge opp innrammede plakater av Vidkun Quisling på alle kommunale kontorer, noe han også etter pålegg hadde gjort hos fylkesadministrasjonen.
Utmerkelser
En granittbyste av ham, utført av Arne Durban i 1950, står ved Norges veterinærhøgskole i Oslo.
Aegognathus similis
Aegognathus similis er en bille som hører til familien hjortebiller (Lucanidae) i gruppen skarabider (Scarabaeoidea). Den lever i Sør-Amerika.
Utseende
En nokså liten (ca. 15 millimeter), blankt svart hjortebiller. Hannen har sterkt forstørrede kjever som er krumme med en kraftig, skrått oppoverrettet tann på innersiden, slik at de blir gevirlignende. Kjevene er svarte, hodet svart med et par diffuse, rødlige flekker og pronotum mørkt brunoransje med svarte, vinkelformede tegninger, dekkvingene mørkt rødlige. Hodet er rektangulært, mye bredere enn langt, foran bredt og grunt, U-formet innbuktet, bak dette med et par store, rundede groper, fint og spredt punktert. Pronotum er avrundet firkantet, innsnevret ved roten, tettere punktert. Dekkvingene er nokså sterkt punkterte. Beina er svarte. Hunnen ligner hannen, men uten de forstørrede hodet og kjevene, oversiden blankere og tett punktert over alt.
Utbredelse
Arten lever i Peru.
USS «John Paul Jones»
USS «John Paul Jones» har vært navnet på flere skip i den amerikanske marinen:
Latona-kvartalet
Latona-kvartalet, svensk: Kvarteret Latona, er et kvartal i Gamla stan i Stockholm. Kvartalet er omgitt av Tyska brinken i nord, Prästgatan i øst, Västerlånggatan i vest og Mårten Trotzigs gränd i sør. Kvartalet består av elleve bygårder: Latona 1 – 11. Den samme tomteinndelingen var allerede i 1885 inntegnet på Alfred Rudolf Lundgrens Stockholmskart.
Navnet
Nesten alle kvartalsnavn i Gamla stan ble til i løpet av 1600-tallet og senere, de fleste er oppkalt etter personer og hendelser (i hovedsak guder) fra gresk og romersk mytologi. "Latona" er det latinske navnet på Leto, som i gresk mytologi er en titan og elskerinnen til Zeus. Med ham hadde hun to sønner Apollo og Artemis.
Øregaard Museum
Øregaard Museum er et kunstmuseum som åpnet i 1921 i Hellerup i Danmark. Museumssamlingen omfatter mer enn 3000 kunstverk, nærmere bestemt dansk maleri og grafikk fra perioden 1750-1950, samt møbler, sølvtøy og porselen fra huset stod ferdig rundt år 1800. Museet er omgitt av en skulpturpark.
Museet ligger i en bygning tegnet av den franske arkitekten Joseph-Jacques Ramée og oppført i årene 1806-1808. Byggherre var den københavnske kjøpmannen Johannes Søbøtker, som ville bruke eiendommen som sommersted. Gården ble brukt slik i mer enn 100 år, og var i denne perioden dessuten eid av Joseph Hambro, A.N. Hansen og Ahlmann-Ohlsen, som har lånt sitt navn til villaveiene mellom landstedet og Øresund. I 1917 kjøpte Gentofte kommune landstedet og parken, og siden 1921 har bygningen vært i bruk som museum.
Latona-kvartalet
Kvartalet
Det langsmale kvartalet ligger parallelt med og på vestsiden av Juno-kvartalet. Alle tomter går tvers gjennom kvartalet. Huset mot Tyska brinken i Latona 1 er bare 8 meter bredt, men mot Mårten Trotzigs gränd og Trivia-kvartalet utvider kvartalet seg og har en bredde på rundt 30 meter. I Trivia-kvartalet eide kjøpmannen Mårten Trotzig fra Tyskland flere eiendommer på slutten av 1500-tallet. Sammen med nabokvartalene Morpheus og Iris markerer Latona hvor den eldste vestlige bymuren lå. En sannsynlig plassering for bymurens vestlige del er langs Prästgatans vestside. I Latonas sørende ligger Stockholms trangeste smug; Mårten Trotzigs gränd med en bredde på bare 90 centimeter.
Øregaard Museum
Museets viktigste samling er den Den Hegelske Samling med motiv fra København og omegn.
Bygningen er fredet.
Latona-kvartalet
Kvartalet
Tidligere minte restauranten Latona (Västerlånggatan 79) om kvartalet. Her slo trubaduren Cornelis Vreeswijk i 1975 ned antagonisten, forfatteren Arvid Rundberg og ble dømt til 5 000 kroner i erstatning og to måneders fengsel. Nå heter denne restauranten Mårten Trotzig.
Øregaard Museum
Spejlscenen
Den 2. juni 2017 åpnet museet en ny paviljong i parken. Den nye Spejlscenen har en scene for dukketeater, kunst og musikk. Paviljongen ble tegnet av Bertelsen & Scheving Arkitekter ApS. Museet meddelte at scenen skulle være"«et helt nyt mødested for teater, musik og kunst i Øregaardsparken i Hellerup»."Åpningsforestillingen den 2. juni 2017 var Moodys store rejse, som var skrevet av den somaliskfødte forfatteren Qaali Schmidt-Sørensen. Dramatiseringen for dukketeater var gjort av Caroline Malling Jørgensen. Stykket handlet om tilhørighet og om forflytninger, og ble beskrevet som en "dukke action-komedie for både store og små". Oppsetningen var museets egenproduksjon, som trakk forbindelseslinjer til den opprinnelige eierens tilknytning til Vestindia. Museumsdirektør Sidsel Maria Søndergaard uttalte:"«– Vi har valgt at indlede sæsonen med en nyproduktion, som tager afsæt i Øregaards vestindiske forbindelse. Det er en tematik, vi løbende arbejder med, og forestillingen indgår i museets markering af 100-året for salget af De Vestindiske Øer til USA. Stykket vil give børnefamilier og skolebørn i indskolingen mulighed for at lære om dansk kolonihistorie på en sjov og nutidig måde.»."
Adélaïde Labille-Guiard
Labille-Guiards søster Félicité (fødselsåret er ukjent) ble i 1764 gift med miniatyrmaleren Antoine-Jean Gros, som ble kjent for sin malerisamling. Det er ikke kjent hvorvidt Adélaïde Labille-Giuard holdt kontakten med Gros, hans andre kone, pastellkunstneren Pierrette Madeleine Cecile Durant, eller sønnen som også var maler, Antoine Jean Gros, etter at søsteren døde i 1768.
Året etter at søsteren døde giftet Labille-Guiard seg med Nicolas Guiard, og av ekteskapskontrakten som ble signert 25. august 1769 fremgår det at hun var en profesjonell maler ved Académie de Saint-Luc. I 1793 var skilsmissen et faktum, og hun forsørget seg ved å lære andre å male. 8. juni 1799 giftet Labille-Guiard seg med Prix de Rome-vinneren i 1768, François-André Vincent, medlem av Académie royale de peinture et de sculpture.
Studier
Selv om hun ble en mester i å male miniatyrer, pasteller og oljemalerier er lite kjent når det gjelder hennes utdannelse. En viktig grunn til at dette er ukjent, er tidsånden som dikterte at mestere (hovedsakelig mannlige) ikke kunne ha kvinner som elever. Samfunnet mente at de ikke ville klare å lære noe når undervisningen foregikk sammen med menn.
I puberteten studerte Labille-Guiard maling av miniatyrportretter hos oljemaleren François-Elie Vincent som var en venn av familien. Takket være hans kontakter ble hennes tidlige arbeider stilt ut i Académie de Saint-Luc. I læretiden møtte hun sin fremtidige mann, Vincents sønn, François-André.
Etter at hun i 1769 giftet seg med Louis-Nicolas Guiard, gikk hun i lære hos pastell-mesteren Quentin de la Tour inntil han giftet seg i 1774. En av pastellene hennes av en magistrat ved Académie de Saint-Luc ble utstilt når læretiden var over. Labille-Guiard fortsatte å stille ut sine arbeider i Académie de Saint-Luc frem til det stengte i 1776. Etter dette stilte hun ut i Salon de la Correspondance.
Académie de Saint-Luc og Salons frem til 1782
Labille-Guiard ble tatt opp ved Académie de Saint-Luc i 1769 som François-Elie Vincents lærling. Hun var da tyve år gammel. Arbeidet hun leverte for opptaket var en miniatyr som senere har forsvunnet, og det finnes heller ingen beskrivelse av den. Académie de Saint-Luc, som var kjent for de mange kvinnelige medlemmene (i 1777 130), ga Labille-Guiard muligheten for å utøve kunst på et profesjonelt plan.
Den første utstillingen hun deltok på fant sted ved akademiet i 1774. Etter dette ble hennes arbeider ofte sammenlignet med Elisabeth Vigée-Lebruns. Hun var også medlem av Académie de Saint-Luc og en av Labille-Guiards samtidige.
Akademiets utstilling (Salon) viste seg være så vellykket at det kongelige akademiet med støtte fra kongehuset utstedte et edikt i mars 1776. Ediktet avskaffet «gilder, laug og kunst- og håndverkssamfunn». Dette førte til at Académie de Saint-Lucs stengte i 1777.
Labille-Guiard negynte nå forberede sin søknad om opptak ved det Kongelige akademiet ved å studere oljemaleri, og gikk i lære hos barndomsvennen François-André Vincent. Et av opptakskravene var at en fremtidig elev skulle presentere minst ett oljemaleri. I 1781 stilte hun ut noen pasteller og portretter i olje av mannen sin og Guillame Voiriot (en lærer ved det Kongelige akademi) i Salon de la Correspondance, en permanent utstilling der kunstnere som stod utenfor det Kongelige akademiet kunne stille ut mot at de betalte et mindre honorar, Kritikerne tok vel imot hennes arbeider.
Nasjonale kjennetegn på fly
Ifølge ICAOs regelverk skal alle sivile luftfartøy over en viss størrelse ha en registreringskode påmalt flyet. Koden kalles halenummeret i noen sammenhenger. De er vanligvis gitt innen seriene for Internasjonale kallesignal gitt av organene under FN.
I tabellen angir betegnelsen ABC tre bokstaver, 1234 angir fire siffere. Vanligvis er 1, 0 (null), I og O utelatt for å unngå forvekslinger. Bare de 26 bokstavene i det engelske alfabet er tillatt, uten aksenter og som majuskler.
Adélaïde Labille-Guiard
Samlinger
Arbeider fra hennes hånd befinner seg i flere samlinger verden over, blant disse er Gettymuseet i California, Louvre i Paris, Metropolitan Museum of Art i New York, the National Gallery of Art i Washington D.C., Nasjonalmuseet i Warszawa og Versailles.
Nasjonale kjennetegn på fly
Et unntak var alle sivile fly i Sovjetunionen. Disse tilhørte Aeroflot og brukte kyrilliske bokstaver på formen CCCP-12345.
Adélaïde Labille-Guiard
Samlinger
Labille-Guiard er en av de 999 kvinnene som er representert på «the Heritage Floor» som er en del av Judy Chicagos installasjon The Dinner Party. Installasjonen befinner seg i en avdeling i Brooklyn museum kalt Elizabeth A. Sackler Center for Feminist Art.
Nasjonale kjennetegn på fly
I 1919 avgjorde Commission Internationale de Navigation Aérienne (CINA) at de store flylandene skulle ha én bokstav som kjenningsbokstav og at de øvrige landene skulle ha to.
USA kunne få lov til å bruke U, men de hadde et internt problem: Siden 1914 hadde de enkelte delstatene utstedt registreringsnummere til privatfly og Utahs fly het U-ABC. For å unngå forvirring ble bokstaven N- valgt for National. Delstatene med N het ND- (Nord-Dakota), NJ- (New Jersey), NV- (Nevada) osv. og utgjorde et mindre problem.
European Cup Winter Throwing 2009
European Cup Winter Throwing 2009 ble arrangert 14. og 15. mars 2009 på Estadio de Los Realejos på Tenerife i Spania. Dette var den niende utgaven av denne konkurransen. Arrangør var European Athletics Association og Real Federación Española de Atletismo (det spanske friidrettsforbundet).
Konkurransen var både for senior og U23 junior.
Cosby med familie
Cosby med familie (orig: The Cosby Show) er en amerikansk familierelatert komiserie som gikk på NBC fra 1984 til 1992. Serien handlet om den afroamerikanske familien Huxtable. Hovedrollen ble spilt av Bill Cosby, som forøvrig også var en av seriens skapere.
I 1987 kom spin-off-serien Huxtable på college. Denne hadde Denise Huxtable (Lisa Bonet) i hovedrollen.
På norsk TV
Cosby ble sendt på NRK fra november 1985 til juli 1989. Serien steg raskt i popularitet i Norge, og i januar 1986 klatret den øverst på lista over beste likte program og lå på andreplass over mest sette program (like bak Kvitt eller dobbelt). Andelen seere steg i denne perioden (november-desember) fra 39% til 62%. Noen måneder senere var Cosby både det best likte- og mest sette programmet på NRK. Serien holdt seg på TV-toppen gjennom hele høstsesongen i 1986 og VG omtalte den som «Årets TV-slager i Norge». Totalt for 1986 ble Cosby den nest mest sette serien (bare slått av Kvitt eller dobbelt), men samtidig den best likte serien. Serien lå også meget høyt i 1987, men måtte se seg seermessig slått av LørDan. Den havnet også på andreplass over best likte TV-serier for 1987 (slått av dramaserien Nord og sør). I 1988 tapte serien mye av sin popularitet og havnet til slutt på 7.-plass over meste sette serier, og på 6.-plass over best likte serier.
Den ble sendt på TVNorge fra 1992 til 1994, under tittelen Familien Cosby.
From The Wilderness
From The Wilderness («Fra Villmarken») er et nyhetsbrev som utgis av medieselskapet From The Wilderness Publications som hevder det ligger så mye som ett år foran de etablerte mediene. Nyhetsbrevet dekker et spekter av saker innen politikk og statlige anliggender sett fra et amerikansk perspektiv. Det gis ut elleve ganger i året men tilbyr ukentlige oppdateringer på nettet. Det ble startet av Michael Ruppert i 1998. Kritikere så som David Corn og Norman Solomon hevder at Ruppert fra tid til annen havner ut i rene spekulative konspirasjonsteorier. Ruppert hevder han fremviser kilder for sine påstander.
Nettstedet deres hevder at nyhetsbrevet handler om «publiseringen av dokumenterte sannheter og frigjøring fra frykt gjennom læring» og hevder å ha «16 000 abonnenter i 40 land inkludert 35 medlemmer fra den amerikanske kongressen og professorer ved 30 universiteter omkring i verden.»
De selger også mange bøker og videoer som omhandler deres spekter av temaer, som inkluderer:
Eksterne lenker
Michael Ruppert
Great Linford
Historie
Stedet heter Great Linford for å skille det fra den lille landsbyen Little Linford, som ligger i samme distrikt, men utenfor bygrensen. Navnet Linford ble antagelig til fordi det lå et krysningssted (engelsk ford) i elven Great Ouse der, hvor det vokste lind. I Domesday Book opptrer stedet under navnet Linforde.
Linford Manor, en herregård fra 1600-tallet, har i dag et kunstsenter i sidebygningene og et platestudio i hovedbygningen. Det er også bevart flere fattighus fra det 1600-tallet, som ble grunnlagt av William Pritchard. Pritchard bodde der en periode, og er mest kjent for at han var president for St Bartholomew's Hospital i London. En annen kjent innbygger var dr. Richard Napier, som var sognets rektor (prest) og en kjent lege, astrolog og sjelesørger.
Sognekirken er viet til Apostelen Andreas, og ble bygget i 1215. Den er en vernet bygning i klasse II*.
Great Linford har to puber: The Nag's Head ved High Street (hovedgaten) og The Black Horse ved utkanten av landsbyen ved Grand Union Canal.
Macropsebium
Macropsebium er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
Store (opptil 45 millimeter), blanke, rødbrunlige trebukker. Antennene er noe lengre enn kroppen hos hannene, kortere hos hunnene. Dekkvingene er forkortede til små skjell og dekker ikke bakkroppen, flygevingene (bakvingene) stikker ut bak dekkvingene og gjør at disse billene overflatisk minner om veps. Beina er slanke.
Utbredelse
Artene lever i det sørlige Afrika.
GP Miguel Induráin 2023
GP Miguel Induráin 2023 var et endags sykkelritt i Spania. Rittet var for mannlige, profesjonelle syklister, og var en del av UCI ProSeries 2023.
Erik Schiødte
Erik Schiødte (født 26. august 1849 på Christianshavn, død 9. desember 1909 i København) var en dansk arkitekt, forfatter og kunstkritiker. Erik Schiødtes foreldre var museumsinspektør, senere professor Jørgen Matthias Christian Schiødte og Fylla (Maria) Hellmann. 15. november 1906 giftet han seg med Kaja Antoinette Schmidt i København. Hun var født 1. februar 1878 i København og grosserer Vilhelm Ludvig Schmidt og Henriette Cathrine Gulstads datter. Schiødtes urne er plassert på Bispebjerg Kirkegård i København.
Utdannelse og studiereiser
Han tok artium ved Metropolitanskolen i 1867 og ex. phil i 1868. Etter at han gikk ut fra C.V. Nielsens Tegneskole ble han opptatt ved det Kongelige Danske Kunstakademi i januar 1869, og ble uteksaminert derfra i desember 1875. Schiødte var en av Hans J. Holms elever og arbeidet for H.S. Sibbern under byggingen av Silkeborg kirke (1875–1877).
I 1882 reiste Schiødte til Tyskland og Italia, i 1889 til Paris, og senere reiste han på kortere studiereiser til Berlin, Oslo, Stockholm, Helsingfors og St. Petersburg. Mens han arbeidet for Kultusministeriet (kultur- og undervisningsministeriet) og det danske Nationalmuseet foretok han flere kortere reiser, blant annet til Færøyene der han besøkte kirkeruinen i Kirkjubøur og til Bornholm under restaureringen av Bodils Kirke. På Bornholm oppførte han et tilbygg i bindingsverk etter motiver fra kirkens gamle klokketårn. I 1904 ble han tildelt Akademiets stipend, og reiste igjen i Tyskland og Italia.
Virke som arkitekt
Han har oppført mange bolighus i København, Thisted og Holbæk. I den danske hovedstaden kan murermester Lichts villa på Philippavej 5 og Linnésgade 22 nevnes, her brukte han majolika til å dekorere fasadene med. Videre er Barnekowshuset i City (1900) og Journalistforeningens Stiftelse (1901) interessante arbeider. Blant andre fremtredende bygninger var fiskeribygningen til Utstillingen i 1888 (nå nedbrent) og dessuten Kontorbygningen, Toldbygningen og skibsprovianteringsbodene i Københavns Frihavn (1894). I disse har han, som i Lichts Villa, brukt teglstensmotiv fra de gamle herregårdene.
Andre aktiviteter
Etter brannen som herjet Christiansborg i 1884 ble Schiødte medlem av Bestyrelsen for Københavns frivillige Redningskorps og han var en av stifterne av Akademisk Arkitektforening. Videre arbeidet han med fra 1876 ved Nationalmuseet med tegning og oppmåling av kirkelige minnesmerker fra prehistorien og middelalderen, samt enkelte verdslige som Nyborg slott. Schiødte var medredaktør da H.B. Storcks tegninger av eldre nordisk arkitektur ble utgitt (1887–1893) og dessuten medlem av Censurkomiteen ved Charlottenborg i 1896. I 1902 ble han utnevnt til professor.
Som forfatter og skribent leverte han mange bidrag til tidsskrift og andre publikasjoner, her viste han at han fulgte med på utviklingene i kunstneriske retninger og sørget gjennom hva han skrev for at det ble satt pris på. Blant artiklene han skrev var flere biografiske bidrag om kunstnere og arkitekter i Dansk biografisk Lexikon, 1. utgave 1887-1905, ved C.F. Bricka.
Beredskapslovene
Beredskapslovene er fem lover i Norge som ble foreslått av Einar Gerhardsens andre regjering 25. august 1950, vedtatt av Stortinget og sanksjonert av kong Haakon VII av Norge 15. desember 1950. De omfatter følgende lover:
Bakgrunnen for lovene var dels erfaringene fra forrige krig og ønsket om at Stortinget skulle regulere på forhånd hvilke fullmakter regjeringen ville ha i en ny krigssituasjon, og dels at den kalde krigen gjorde at man anså det som mulig at det kunne bli krig med Sovjetunionen. Lovene var derfor i praksis først og fremst rettet mot kommunister. Aftenposten uttrykte det på denne måten:
Tilsvarende lover ble på samme tid vedtatt av en rekke andre vesteuropeiske land og USA. Den amerikanske Kongressen vedtok f.eks. lovene om uamerikansk virksomhet omtrent samtidig. Ifølge PaxLeksikon er det «grunn til å anta at beredskapslovene var ledd i en NATO-plan for å møte en krise i forholdet til Sovjet og hindre venstreaktivitet i Europa».
Argulus lepidostei
Argulus lepidostei er en art av fiskelus. Dette er en type krepsdyr som lever som parasitter på større dyr, i regelen fisk, men også tidvis på for eksempel rumpetroll. Arten ble beskrevet allerede i 1867. I USA lever den langs Mexicogulfen og i Mississippi-vassdraget.
Beredskapslovene
Lovene kommer automatisk til anvendelse i en krigssituasjon, men kan også komme til anvendelse hvis regjeringen beslutter at «krig truer» eller «rikets selvstendighet eller sikkerhet er i fare».
Argulus lepidostei
Anatomien er særegen, kroppen er sammenklemt og et stort skjold dekker det meste av den, men på undersiden er kroppens ledd og anatomi godt synlig. Inndelingen i hode, kropp (thorax) og bakkropp (abdomen) er tydelig. Arten er mellomstor, den er noen mm lange. Øynene er store tydelige, og de har også et naupilus-øye. Begge antenne-parene er omdannet til haker som holder fiskelusen fast i vertsdyret.
Beredskapslovene
Lovene gav Kongen, dvs. i praksis regjeringen, uinnskrenket myndighet til å gi de bestemmelser, med samme status som lover, som er nødvendige for å ivareta rikets interesser. Lovene etablerte bl.a. en forræderidomstol som kunne behandle forræderisaker og idømme dødsstraff som kunne fullbyrdes straks og hvor dommene ikke kunne ankes. Regjeringen ble også gitt mulighet til å internere personer mistenkt for «å ha foretatt el. være iferd med å foreta el. å forberede forræderiforbrytelse» på ubestemt tid. Lovene inneholdt bestemmelser om pressesensur, brevsensur og telefonavlytting. Deltagelse i «ulovlig lockout, streik eller boikott som er egnet til å svekke Norges motstandsevne» kunne straffes med døden eller livsvarig fengsel.
I dag gjelder fortsatt beredskapsloven, lov om forbod mot samkvem med fienden og fiendegodsloven, samt at en rekke lover har fått bestemmelser om hva som gjelder i tilfelle krig.
Sjakk-OL 1976
Sjakk-OL 1976 (sjakkolympiaden) ble arrangert i Haifa i Israel i 1976.
Resultater
! # !! Nasjon !! Rating !! Poeng !! MP !! Buchholz
Mark No Limits
Mark No Limits var en pop- og rockgruppe fra Tórshavn på Færøyene.
Valgkollegium
Et valgkollegium er et organ som velger den eller de som skal velges ved indirekte valg. Motsetningen er direkte valg. Der velgerne velger sine representanter eller leder direkte, velger velgerne valgmenn til et valgkollegium, som igjen skal velge representantene eller lederen.
Paven, som leder Vatikanet, har siden 1059 vært valgt av kardinalene, og kardinalkollegiet er det eldste kontinuerlige ordningen med valgkollegium som fremdeles fungerer.
USA
Valgkollegium benyttes blant annet ved presidentvalg i USA. Det historiske argumentet for opprettelse av valgkollegium i USA var en blanding av frykt for intriger og fraksjonering dersom presidenten ble valgt av en liten gruppe menn som møttes jevnlig, samt at slaveriet i sørstatene gjorde direktevalg vanskelig å få vedtatt. Et valgkollegium bestående av samme antall valgmenn som antall senatorer og kongressmenn, og samtidig var uavhengig av disse, ble opprettet. Hver stat vedtok selv lovene for hvordan valgmennene skulle velges. I 2000 bidro ordningen til at George W. Bush ble valgt til president fremfor Al Gore, selv om et flertall av velgerne støttet Gore. Valgkollegiumsystemet, som ikke er helt proporsjonalt, førte til at Bush hadde et flertall blant valgmennene.
Andre land
Mens blant annet valgkollegiene i USA velges med presidentvalget som eneste oppgave, er valgkollegier i andre land institusjoner med flere oppgaver. I land der det for eksempel er parlamentet som velger presidenten fungerer parlamentet som valgkollegium. Valgkollegier benyttes også innenfor andre typer organisasjoner.
Estland har en ordning der nasjonalforsamlingen velger president i flere runder, og fjerde og siste runde avgjøres av et valgkollegium. Finland valgte frem til 1988 sin president ved bruk av valgmenn.
Norge
Norge hadde et system med valgmenn frem til 1905. Det var èn valgmann per 50 stemmeberettigede i byene og èn per 100 på landet. I Norge utpekes partiledere og partienes statsministerkandidater av partienes landsmøter, som er et valgkollegium med flere oppgaver. Statsministeren utpekes formelt av kongen, men må ha flertall i Stortinget, som reelt fungerer som et valgkollegium som velger statsminister.
Plouay
Plouay er en kommune i departementet Morbihan i regionen Bretagne nordvest i Frankrike.
9. serierunde i Premier League 2022/23
9. runde i Premier League 2022/23 startet lørdag 1. oktober kl. 13:30 med oppgjøret mellom og  på Emirates Stadium i London og avsluttet mandag 3. oktober kl. 21:00 med oppgjøret mellom og  på King Power Stadium i Leicester.
Flakksvann
Flakksvann er en innsjø i Birkenes kommune i Agder. Utløp og hovedtilløp er Tovdalselva, som er brukt til lakse- og ørretfiske. I tillegg munner Digeelva ut helt nord i vannet.
Ved Flakksvann lå også endestasjonen på den nedlagte, smalsporete jernbanen Lillesand-Flaksvandbanen til Lillesand 1896 - 1953. Stasjonsbygningen står fremdeles. .
Martin Pusic
Martin Pusic (født 24. oktober 1987) er en østerriksk tidligere fotballspiller.
Etter å ha imponert på prøvespill skrev han under på en ettårskontrakt med Vålerenga vinteren 2012. Han fikk sin debut i hjemmekampen mot Haugesund hvor han scoret 2-1 målet på overtid slik at hjemmelaget vant kampen. I august 2012 ble det kjent at Vålerenga og Pusic var enige om å terminere kontrakten, da Vålerenga ikke ville forlenge avtalen og trengte å frigjøre plass i utlendingskvoten sin. Pusic signerte da for Fredrikstad.
I Fredrikstad fikk Pusic en mer sentral rolle i angrepet, og imponerte i mye større grad enn han hadde gjort i Vålerenga. Da Fredrikstad rykket ned samme sesong ble han derimot fristilt også fra den kontrakten.
Den 17. januar 2013 skrev Martin Pusic under på en kontrakt med Brann som strakk seg frem til sommeren 2015.
2014 RC
2014 RC er en liten nærjordsasteroide som passerer jorden med en avstand på ca. rundt kl. 18:01 UTC 7. september 2014. Asteroiden vil i en kort periode lyse opp til omtrent tilsynelatende størrelsesklasse 11,5, så den vil ikke være synlig for det blotte øye eller vanlige kikkerter. På sitt mest lyssterke vil asteroiden ha en deklinasjon på –47, og vil lettest kunne ses over New Zealand. Asteroiden er omtrent like stor som Tsjeljabinsk-meteoritten, og vil passere omtrent like nærme jorden som det 367943 Duende (2012 DA14) gjorde i 2013.
Fontcouverte-la-Toussuire
Fontcouverte-la-Toussuire er en kommune i departementet Savoie i regionen Auvergne-Rhône-Alpes i det sørøstlige Frankrike.
Den 16. etappe av Tour de France 2006 og 11. etappe av Tour de France 2012 hadde målgang i La Toussuire. Klatringen opp til skistadion starter fra Saint-Jean-de-Maurienne via D929 og D78 med målgang 1705 moh.
Liste over ordførere i Roan
Liste over ordførere i Roan. Roan var en del av Bjørnør formannskapsdistrikt fra innføringen av formannskapslovene av 1837. I 1892 ble Bjørnør delt i tre: Roan, Osen og Stoksund. Stoksund har vært en del av Åfjord siden 1964. I 2020 opphørte Roan som egen kommune, idet den ble slått sammen med Åfjord til den nye Åfjord kommune.